jkorsvik/nowiki_second_scrape_merged huggingface dataset:
Petter Sørlle

Petter Martin Mattias Koch Sørlle (født 16. februar 1884 i Tønsberg, død 29. mai 1933 i Tønsberg) var en norsk hvalskytter og fangstbestyrer. Sørlle er kjent for å ha patentert opphalingsslippen på flytende hvalkokerier i 1922.
Sørlle fikk i 1922 patent på en opphalingsslipp i akterenden på flytende hvalkokerier hvor hvalen kunne trekkes direkte fra sjøen og inn på dekket for videre bearbeidelse. Oppfinnelsen økte fangstresultater til det mangedobbelte og var en viktig forutsetning for ekspansjonen av pelagisk hvalfangst etter 1927, som da ble uavhengig av britiske konsesjoner, lisenser og eksportavgift. Opphalingsslippen ble først brukt i Antarktis på FLK «Lancing» i sesongen 1925-26 De fleste av landstasjonene på Sør-Georgia ble de i påfølgende årene stengt, Godthul i 1929, Prince Olav Harbour, Husvik og Strømnes i 1931. Kun Grytviken og Leith Harbour overlevde.
Øya Signy Island, som er en del av Sør-Orknøyene, er oppkalt etter hans kone, Signy Sørlle. I tillegg er flere av de omkringliggende øyene oppkalt etter hans døtre. Petter Sørlle var kaptein på en norsk hvalfangstekspedisjon i området med skuta «Paal» i 1912-1913.


== Referanser ==
Jädraås

Jädraås er et tettsted i Ockelbo kommune i Gävleborgs län i landskapet Gästrikland i Sverige. I 2010 hadde tettstedet 220 innbyggere.


== Referanser ==
Åmot (Gästrikland)

Åmot er et tettsted i Ockelbo kommune i Gävleborgs län i landskapet Gästrikland i Sverige. Det ligger cirka 17 kilometer nordvest for Ockelbo. I 2010 hadde tettstedet 277 innbyggere.


== Referanser ==
Lingbo

Lingbo er et tettsted i Ockelbo kommune i Gävleborgs län i landskapet Hälsingland i Sverige. I 2010 hadde tettstedet 429 innbyggere.


== Referanser ==
Fylkesvei 2800

Fylkesvei 2800  går mellom Rustand og Lesteberg i Nore og Uvdal kommune. Veien er 7,7 km lang.
Frem til 2019 hadde veien betegnelsen fylkesvei 117.


== Kommuner og knutepunkter ==

 Nore og Uvdal
40Fylkesvei 40 Rustand
Endepunkt Lesteberg


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv2800
(no) Statens vegvesen – trafikkmeldinger
Roya Teymourian

Roya Teymourian (født 1959) er en iransk skuespillerinne.
Teymourian har en bachelorgrad fra "college of Dramatic Arts" i Teheran.
Hun er gift med den iranske skuespilleren Masoud Rayegan og har to barn fra tidligere ekteskap.


== Filmografi ==


=== Filmer ===
Santoori …Alis mor (2007)
Cafe Setereh (2006)
Beed-e Majnoon (The Willow Tree / Weeping Willow) (2005)
Zendan-e zanan …fangevokter (Women's Prison) (2002)
Gharche sammi (2002)
Legion (1998)


=== TV Serier ===
Madare sefr darajeh  (Zero Degree Turn) (2007)
Shab-e Dahom (The 10th night)


== Referanser ==


== Eksterne lenker ==
(en) Roya Teymourian på Internet Movie Database 
(en) Roya Teymourian hos The Movie Database
Det skjeve tårnet i Jåttåvågen

Det skjeve tårnet i Jåttåvågen, ofte kalt Skråtårnet, er et betongtårn i Jåttåvågen i Stavanger. Det ble bygget i 1984 og ble brukt til 1994. Bygget ble reist av Norwegian Contractors og flere oljeselskaper for å bevise at de kunne støpe på skrå med forskjellig diameter og veggtykkelse, slik at det var mulig å bygge den 472 meter høye Trollplattformen i Jåttåvågen. Tårnet har en helningsgrad på 16 grader og er 50 meter høyt. Hulrommet ble brukt til sementlager, men i dag er det bare møtelokalene på toppen som brukes.
I oktober 2007 ble tårnet åpnet for allmennheten, da Hinna menighet fikk låne tårnet av Stavanger kommune. Hinna kirke har startet en ny menighet i Jåttåvågen som har sine gudstjenester i Skråtårnet annenhver søndag. Hele utbyggingen i Jåttåvågen skjer innenfor grensene til Hinna menighet, og vil øke antall personer som sokner til Hinna kirke med 50 prosent, fra 10 000 til 15 000. Den unike arkitekturen gjør dette til et landemerke for regionen. Fra 50 meters høyde er det utsikt til Ryfylke og hele Gandsfjorden. 
Jåttåvågen er et industriområde med historie. Her ble de store betongkonstruksjonene i Nordsjøen bygget, blant annet Trollplattformen. Området er nå i forvandling til en ny bydel med kontorer, næringslokaler, skole, boliger, butikker og Viking Stadion.


== Referanser ==


== Eksterne lenker ==
aftenbladet.no – Åpner tårnet for allmennheten
aftenbladet.no – Betongkoloss kan bli kirke
Type 62 (motorvogn)

NSB type 62 er den første elektriske motorvognen til Norges Statsbaner, og gikk i trafikk mellom 1931 og 1970. Kun fire eksemplarer ble bygget av Skabo og Norsk Elektrisk & Brown Boveri i perioden 1931 til 1933. Et eksemplar av denne serien, 62.04, er bevart og utstilt på Norsk jernbanemuseum.
Opprinnelig litra og nummerserie: Bmeo 18501-18504. Nummerering fra 1956: Bmeo 62.01 - 04.Disse motorvognene betjente sammen med vanlige lokaltogs-personvogner den første elektrifiserte hovedbanen Drammenbanen. For denne kjøringen ble et antall lokaltogsvogner utrustet med styre- og manøverstrømskabler og førerrom slik at et togsett på tre vogner kunne kjøres i begge retninger uten omskifting og med motorvogn og styrevogn i hver sin ende av toget. Den elektriske manøvreringen av type 62 var ikke den samme på de senere motorvogntypene 65-68, noe som gjorde at mellom- og styrevogner beregnet for type 62 ikke kunne gå om hverandre med de andre som kom til senere.To av motorvognene i 1931, mens de resterende to ble levert i 1933. Erfaringene gjort i den første tiden var at type 62 hadde underdimensjonerte motorer, noe som førte til at disse ikke ble brukt på de mest trafikkerte delene av linjen. De ble derfor mest brukt mellom Drammen og Asker eller Heggedal.Vogn 18502 var for øvrig involvert i en eksplosjon på Filipstad den 13. desember 1943 og ble siden hugget. Type 62 var ikke sammenlignbar med den nyere motorvognen NSB type 65 som ble levert fra 1936, noe som gjorde at de ble overført til Ofotbanen i 1952 hvor de gikk i tjeneste til 1970. Unntaket til dette var 62.01 som ble overført til Kristiansand hvor den gikk i lokaltjeneste til 1965.


== Referanser ==


== Eksterne lenker ==
(en) NSB type 62 – kategori av bilder, video eller lyd på Commons 
Type 62 – NJK Materielldatabasen
Type 62 – Jernbane.net
Norwegian Contractors

Norwegian Contractors var et Stavanger-basert selskap med hovedkontor i Bærum som bygget Condeep-plattformer for oljeindustrien.
Norwegian Contractors utviklet konseptet med Condeep-plattformer fra 1973. Condeep-understellet til de tre Gullfaks-plattformene ble støpt av Norwegian Contractors i Jåttåvågen i Gandsfjorden ved Stavanger. Selskapet bygde til sammen 15 Condeep-plattformer fra 1973, med giganten Troll A som kronen på verket i 1995.
Norwegian Contractors solgte lisensrettighetene for sin egen konstruksjon Condeep til firmaer i en rekke land. De inngikk også samarbeid med en gruppe vesttyske firmaer om felles engasjement på verdensbasis.
Selskapet ble etterhvert en del av Aker-gruppen som i 2011 solgte til EMAS, og fikk da navnet EMAS AMC. Firmaet ble overtatt av GMC-Gruppen 28. Des 2012, og har nå navnet GMC Hinna Base AS.
San Marinos Grand Prix 2006

San Marinos Grand Prix 2006 var et Formel 1 løp arrangert 21. april – 23. april, 2006 på Autodromo Enzo e Dino Ferrari i Italia. Det var det fjerde løpet i Formel 1-sesongen 2006 og siste gang San Marinos Grand Prix ble arrangert.


== Klassifisering ==


=== Kvalifisering ===


=== Løpet ===
Noter til tabellen:

Dette var Yuji Ides siste løp i Formel 1.


== Eksterne lenker ==
(en) 2006 San Marino Grand Prix – kategori av bilder, video eller lyd på Commons
Type 64 (motorvogn)

NSB type 64 er en elektrisk motorvogn som tjenestegjorde i Norges Statsbaner mellom 1934 og 1985. Tre enheter ble bygget av Strømmen og Norsk Elektrisk & Brown Boveri i 1934. To av disse har blitt bevart av Norsk Jernbaneklubb på Gamle Vossebanen. Før 1956 var disse motorvognene nummerert 18 505-507, men etter dette gikk de under numrene 64.05-64.07.
Alle de tre eksemplarene av denne typen ble bygget med en ekstra vogn for bruk på Hardangerbanen, som var en av NSBs første elektrifiserte hovedlinjer. Som følge av den lave trafikken på Hardangerbanen og mangelen på elektrifisering på Bergensbanen, så var type 64 i utgangspunktet bygget kun til bruk på Hardangerbanen.
Type 64 var bygget opp av tre med plattekledning av aluminium og hadde samtidig motstandsbrems og skinnebrems. Typen ble for øvrig også brukt på Flåmsbana hvor den gikk i forspann med El 9 under sommertrafikken. De forble i tjeneste på inntil Hardangerbanen ble nedlagt i 1985, med unntak av 64.05 som gikk ut av tjeneste i 1982.


== Galleri ==


== Referanser ==


== Eksterne lenker ==
(en) NSB type 64 – kategori av bilder, video eller lyd på Commons 
Type 64 – NJK Materielldatabasen
Type 64 – Jernbane.net
Belyj Ijus

Belyj Ijus (russisk: Белый Июс – oversatt: Hvite Ijus) er ei elv i republikken Khakasia i Russland. Den er elva Tsjulyms høyre tilløp, og er 224 kilometer lang, med et nedbørfelt på 5 370 km². 
Belyj Ijus har sitt utspring på østsiden av Kuznetskij Alatau i 712 meters høyde. Ved landsbyen Malyj Sjutik (russisk: Малый Сютик) løper den på rundt 400 moh sammen med Tsjulyms kortere (178 km) venstre tilløpselv Tsjornyj Ijus (russisk: Чёрный Июс – Svarte Ijus). Tsjulym har sammen med Belyj Ijus en lengde på 2023 km, og er dermed en av Sibirs betydeligste elver. 


== Kilder ==
Store sovjetiske encyklopedi
R-ArcticNET – Et regionalt, elektronisk, hydrografisk datanettverk for den arktiske regionen
PRO-drop-språk

Et PRO-drop-språk (eller null-anaforspråk) er et språk som har visse typer pronomen som ikke trenger å uttrykkes. Eksempler er finsk (minä) tulen kohta («(jeg) kommer snart"») og spansk (yo) leo («(jeg) leser»). I disse språka er ikke subjektet nødvendig, fordi bøyningsendelsen til verbet forteller hvilken person som er subjektet. PRO-drop-språk kan omgå pronomener som fungerer enten som subjekt eller som objekt. Alle språk som ikke trenger å uttrykke pronomenet når det fungerer som subjekt, kalles null-subjektsspråk.
Begrepet oppsto i styrings- og bindingsteorien på 1980-tallet.


== Litteratur ==
Bresnan, Joan (ed.), 1982, The Mental Representation of Grammatical Relations, MIT Press, Cambridge, Massachusetts.
Chomsky, Noam, 1981, Lectures on Government and Binding: The Pisa Lectures. Holland: Foris Publications. Reprint. 7th Edition. Berlin and New York: Mouton de Gruyter, 1993.
Graffi, G. (2001) 200 Years of Syntax. A critical survey, John Benjamins, Amsterdam, The Netherlands.
Moro, A. 1997 The raising of predicates. Predicative noun phrases and the theory of clause structure, Cambridge Studies in Linguistics, Cambridge University Press, Cambridge, England.
Rizzi, L. (1982) Issues in Italian Syntax, Foris, Dordrecht.
Rosemarkie

Rosemarkie (skotsk-gælisk: Ros Maircnidh, tilnærmet betydning «Hestebekkens odde»; skotsk: Rossmartnie) er en landsby på sørkysten av halvøya Black Isle i nordlige Skottland, øst for den nærliggende byen Fortrose. Rosemarkie er ligger omtrent 32 km nordøst for Inverness. Bosetningen er beregnet 640 personer for 2020.


== Historie ==

Rosemarkie er en tidligere bosted i oldtiden av piktere, noe som er bevitnet i et dusin piktiske steinmonumenter, og landsbyen er i dag sannsynligvis best kjent for sin samling av meget utsøkte utskårne piktiske bautasteiner. Det er en av de største samlinger på ett sted i Skottland. De skulpturene fra 700- og 800-tallet som ble funnet i og rundt landsbyens kirkegård er utstilt i Groam House Museum, et byhus fra 1700-tallet i High Street som er omgjort til museum. Det er åpent i sommermånedene mot et gebyr. Disse utskårne steinene er bevis på et tidlig og betydelig kloster i Rosemarkie, grunnlagt av (eller knyttet til) sankt Moluag (død 592) og Boniface, ellers kjent som Curetán (tidlig 700-tall). Skulpturene omfatter blant avbildninger av kors, fragmenter av helligdommer og arkitektoniske stykker. Et lite fragment av stein fra Rosemarkie er i Museum of Scotland i Edinburgh. Se hovedartikkel: Piktiske steinmonumenter.
I 1125 grunnla kong David I den første katedralen i Ross her, men da katedralen ble flyttet til en ny bygning i Fortrose på slutten av 1200-tallet kom Rosemarkies periode i over 700 år som et betydelig eklektisk senter til en avslutning.


== Geografi ==
Rosemarkie ligger en kvart mil øst for byen Fortrose. Til sammen utgjør Fortrose og Rosemarkie «Den kongelige burgh av Fortrose og Rosemarkie», som ligger på hver side av odden Chanonry Ness, omtrent 19 km nord-øst for Inverness. Nær landsbyen renner elven Markie Burn ut i Moray Firth. Bekken renner inn i Fairy Glen, en liten og bratt dal etablert som et naturreservat for beskyttelse av fuglelivet ved Royal Society for the Protection of Birds (RSPB).Rosemarkie fronter på en bred, malerisk bukt, med utsikt over festningsanlegget Fort George fra 1700-tallet og Moray-kysten over Moray Firth. Den har en fin strandsone langs kysten av Moray Firth. På den sørlige enden av stranden ligger odden Chanonry Point, kjent for å være det beste stedet på Storbritannias fastland å se delfiner fra.Landsbyen er knyttet til Inverness med stort sett timebaserte busstjenester, som leveres av Stagecoach Group.


== Referanser ==


== Eksterne lenker ==
Undiscovered Scotland: Rosemarkie, med bilder
Kilde (KildeGruppen AS)

Kilde (formelt KildeGruppen AS) er et medie- og kommunikasjonskonsern med hovedkontor i Hamar og primært virksomhet i Innlandet og Viken. Selskapet eier flere aviser, størst av dem er Hamar Arbeiderblad. I tillegg har Kilde virksomhet innen kommunikasjon, organisert gjennom datterselskapet AspireGruppen , samt venture og forretningsutvikling gjennom selskapet G64 Vekst . Konsernet har også eierandeler i NTB og Nielsen Media Research.I 2021 gjennomførte konsernet oppkjøp av selskapene SpireGruppen (Flisa Trykkeri og Spire kommunikasjon) og ANTI Hamar. Samme år ble det også inngått en avtale om utvidet strategisk samarbeid med Amedia.
Amedia er største aksjonær i Kilde med 21,5% av aksjene.Konsernsjef i Kilde er per februar 2023 Magne Nordgård - en rolle han har hatt siden februar 2020.Konsernet arbeider med å realisere Kvadraturen Hamar  , med et nytt bygg og næringsklynge som samler medie- og kommunikasjonsaktører i regionen. Byggingen er planlagt å starte i 2023 .
I januar 2023 skiftet konsernet navn til Kilde, formelt KildeGruppen AS.. Navneskiftet kom som en konsekvens av endret strategi og signaliserer bedre den rollen selskapet ønsker å ta fremover – som en evig kilde til muligheter.


== Forretningsområder ==


=== Avis ===
Hamar Arbeiderblad
Stangeavisa
Lokalavisa Trysil - Engerdal


=== Kommunikasjon (AspireGruppen) ===
Fortell Innholdsbyrå
Spire kommunikasjon
Flisa Trykkeri
ANTI Hamar


=== Venture og forretningsutvikling ===
G64 Vekst AS


== Eierskap ==
Kilde har per 31. desember 2020 108 aksjonærer.


=== Største eiere ===
Amedia Lokal AS, 21,5%
Fellesforbundet avd. 650, 8,9%
Fellesforbundet avd. 103 Ringsaker, 7,5%
Hamar Arbeiderparti, 5,0%
Hedmarken NNN avd 26, 3,0%
Hamar Handel og Kontor avd 2, 2,7%
Brumunddal Arbeiderlag, 2,2 %
Fagforbundet Hamar avd 139, 2,0%
Fagforbundet Innlandet, 2,0%


== Referanser ==


== Eksterne lenker ==
Kilde.no
Philippe-Henri Dacoury-Tabley

Philippe-Henri Dacoury-Tabley (født 1948) er en ivoriansk økonom. Han var sentralbanksjef i Sentralbanken for de vestafrikanske statene fra 2008 til 2011.
Før han ble sentralbanksjef kom han fra jobben som direktør for AfDB (African Development Bank) i Tunis. Utnevnelsen av ham som sentralbanksjef ble annonsert på et to-dagers toppmøte i Den vestafrikanske økonomiske og monetære union (UEMOA) 17. januar 2008, og han ble tatt i ed 29. mars i bankens hovedkontor i Dakar. Han ble valgt inn for en 6-årsperiode, men gikk av i januar 2011. Han gikk av etter press fra Den vestafrikanske økonomiske og monetære unions Conference of Heads of State and Government, etter at han nektet å anerkjenne Alassane Ouattara som president etter presidentvalget i Elfenbenskysten i november 2010, og at Outtara skal kunne disponere sentralbankens kontoer.Jean-Baptiste Compaore, som var visesentralbanksjef da Dacoury-Tabley ble avsatt, overtok som midlertidig sentralbanksjef, fram til 30. mai 2011, da Tiémoko Meyliet Kone ble utnevnt til ny sentralbanksjef.Dacoury-Tabley er også rådgiver for FNs kapitalutviklingsfond (UNCDF).


== Referanser ==


== Eksterne lenker ==
BCEAO – Le Gouverneur
African Development Bank
Sentralbanken for de vestafrikanske statene
Allan Smethurst

Allan Smethurst (født 19. november 1927, død 22. desember 2000), under artistnavnet The Singing Postman, var en britisk postmann og sanger.


== Liv og virke ==
Smethurst vokste opp i Sherringham i Norfolk, selv om han muligens ble født i Lancashire. Moren kom fra landsbyen Stiffkey.
I 1950-årene, før han skrev og sang sine egne sanger, nynnet Smethurst melodier på postrundene på Norfolk-dialekt han hadde fra han var liten. En innspilling om ble sendt til BBC gav han plass på Ralph Tucks lokalradioshow, og Tuck viste Smethurst frem under «The Smallest Recording Organisation in the World»-delen av programmet. 
I 1966 vant Smethurst prisen Ivor Novello Award med sangen «Hav Yew Gotta Loight, Boi?» for Best Novelty Song of the Year. Sangen slo ut the Beatles fra toppen av den øst-engelske hitlisten, og ble på listen i flere uker. Sangen hadde en liten tilbakekomst i 1994 da den var med i en reklamefilm får Ovaltine. 
Etter han hadde vært med på The Dess O'Connor Show, skrev han under med EMI, og begynte med å ta opp tilsammen over 80 sanger. Han avsluttet i musikkbransjen i 1970. 
Smethurst døde i desember 2000 etter å ha levd de siste tjue årene av sitt liv på et Frelsesarmé-hjem i Grimsby. 


== Diskografi ==
The Singing Postman (EP)  20.-plass på britiske hitlister
First Delivery (EP) 7.-plass på britiske hitlister


== Sanger ==
Bin Born A Long Time
45 Stringed Guitar
When The Moon Peeps O'er The Hill
Hev Yew Gotta Loight Bor?
Followin' Th' Binder Round
The Devil's Hoofprints
Roundabout
Miss from Diss
Moind yer head, bor
You'll hatta come along a me


== Referanser ==


== Eksterne lenker ==
Anglian Music inneholder lydklipp fra Smethursts sanger
'Hev Yew Gotta Loight, Boy?' – Sangtekst
Singing Postman Biografi
Singing Postman-artikkel Arkivert 7. januar 2009 hos Wayback Machine.
Guantánamo (andre betydninger)

Guantánamo kan vise til 

Guantánamo, by på Cuba
Guantánamo (provins), provins på Cuba
Guantánamobukta på Cuba
Guantanamo Bay Naval Station, amerikansk marinebase
Guantanamobukten fangeleir, fangeleir ledet av Joint Task Force.
Australias Grand Prix 2006

Australias Grand Prix 2006 var et Formel 1-løp arrangert 31. mars – 2. april 2006 på Melbourne Grand Prix Circuit i Australia. Det var det tredje løpet i Formel 1-sesongen 2006.


== Klassifisering ==


=== Kvalifisering ===
Noter til tabellen:

Jacques Villeneuve ble flyttet ned 10 plasser for å ha skiftet motor.


=== Løpet ===
Noter til tabellen:

Scott Speed fikk en straff på 25 sekunder for å ignorere gulflagg. Han fikk også en bot på $5000 for grov språbruk under høringen etter løpet.
Jenson Button blåste motoren på siste runde og dekket Giancarlo Fisichellas bil med olje. Button stoppet med vilje bilen like før mål og ga dermed opp en poengplass for å unngå en 10 plassers gridstraff i neste løp.


== Eksterne lenker ==
(en) 2006 Australian Grand Prix – kategori av bilder, video eller lyd på Commons
Blå klippeiguan

Blå klippeiguan eller baja klippeiguan (Petrosaurus thalassinus) er en øgle som lever i California og Mexico. Kroppen er svært flat, og arten lever i klippe- og rullesteinsområder der den kan gjemme seg mellom steiblokkene. Navnet har den fått på grunn av de lyse, nesten turkisblå føttene, hode og hale. Ryggen er gråbrun med et mørkt bånd over nakken og et eller flere mørke bånd over ryggen. Arten blir kan bli 40 cm fra snute til halsepiss, hannene er gjerne størst og tyngst. Klippeiguaner lever i all hovedsak av insekter og andre smådyr.


== Eksterne lenker ==
(en) Blå klippeiguan i Encyclopedia of Life 
(en) Blå klippeiguan i Global Biodiversity Information Facility 
(en) Blå klippeiguan hos Reptile Database 
(en) Blå klippeiguan hos ITIS 
(en) Blå klippeiguan hos NCBI 
(en) Kategori:Petrosaurus thalassinus – bilder, video eller lyd på Wikimedia Commons 
Petrosaurus thalassinus – detaljert informasjon på Wikispecies
Vorte

Vorter (verruca på latin) er en godartet liten utvekst i huden som vanligvis blir mellom én mm og én cm stor. Vorter skyldes en infeksjon i huden eller i slimhinnene som er forårsaket av virus. Det finnes mange virus som kan gi vorter, men de forskjellige virusene gir vorter på forskjellige steder på kroppen.
Vorter er mest vanlig blant barn i alderen 8 til 12 år. Etter at man har fylt 35 år, begynner vorter å bli sjeldne. De fleste vortene forsvinner etter omtrent to år.


== Se også ==
Verruca simplex
Verruca vulgaris


== Eksterne lenker ==
Symptomer på vorter Arkivert 1. september 2011 hos Wayback Machine.
Malaysias Grand Prix 2006

Malaysias Grand Prix 2006 var et Formel 1-løp arrangert 17. mars – 19. mars 2006 på Sepang International Circuit i Malaysia. Det var det andre løpet i Formel 1-sesongen 2006.


== Klassifisering ==


=== Kvalifisering ===
Noter til tabellen:

Michael Schumacher, David Coulthard og Rubens Barrichello fikk hver en straff på 10 startplasseringer for å bytte motor.
Felipe Massa fikk en straff på 20 startplasseringer etter å ha byttet motor to ganger.
Ralf Schumacher startet bakerst på griden etter å ha byttet motor etter kvalifiseringen.


=== Løpet ===


== Eksterne lenker ==
(en) 2006 Malaysian Grand Prix – kategori av bilder, video eller lyd på Commons
USS «Utah» (1909)

USS «Utah» var et amerikansk slagskip av Florida-klassen. Hun er det eneste amerikanske krigsskipet som er oppkalt etter den amerikanske delstaten Utah.
De første årene i aktiv tjeneste ble tilbragt på den amerikanske østkysten. I 1914 var «Utah» innblandet i stridigheter i den mexicanske byen Veracruz. Her deltok en bataljon med soldater fra «Utah» i kampen om en tysk våpenleveranse til den mexicanske diktatoren Victoriano Huertas regime.
Den 30. august 1918 seilte «Utah» over Atlanterhavet for å delta i første verdenskrig. Hun ble her liggende i Irskesjøen for å beskytte allierte konvoier mot tysk ubåtaktivitet.
Etter Washingtontraktaten i 1922 ble de forskjellige lands tonnasje begrenset, noe som førte til at «Utah» ble tatt ut av tjeneste. Hun ble nå omklassifisert som hjelpeskip. Ti år senere ble hun imidlertid nok en gang klassifisert som slagskip, og satt i aktiv tjeneste igjen.
På 1930-tallet opererte «Utah» i Stillehavet. Høsten 1941 ble hun lagt til marinebasen Pearl Harbor på Hawaii. Under det japanske angrepet på Pearl Harbor den 7. desember fikk hun tidlig et treff fra en torpedo, og ble i løpet av få minutter gjort stridsudyktig. «Utah» ble aldri satt i stand igjen etter dette, og den dag i dag ligger det rustede vraket ved Pearl Harbor.


== Bilder ==
Bahrains Grand Prix 2006

Bahrains Grand Prix 2006 var et Formel 1-løp arrangert 10. mars – 12. mars 2006 på Bahrain International Circuit i Bahrain. Det var det første løpet i Formel 1-sesongen 2006.


== Klassifisering ==


=== Kvalifisering ===


=== Løpet ===

Noter til tabellen:

Dette var det første Formel 1-løpet for Nico Rosberg, Scott Speed og Yuji Ide
Nico Rosberg ble den yngste føreren til å ha raskeste runde i et løp.


== Eksterne lenker ==
(en) 2006 Bahrain Grand Prix – kategori av bilder, video eller lyd på Commons